29α Χορωδιακά (Κηφισιά)
2017-06-10 - 2017-06-12
Τα 29α Χορωδιακά του Δήμου Κηφισιάς θα πραγματοποιηθούν το Σαββατοκύριακο 10-11 Ιουνίου στο αίθριο του Δημαρχείου Κηφισιάς (ώρα έναρξης 20:30). Ο ιστορικός θεσμός της πόλης για ακόμα μία χρονιά αναμένεται να αποτελέσει ένα «µελωδικό µουσικό ταξίδι» µε τη συμμετοχή της παιδικής χορωδίας, των χορωδιών Κηφισιάς του Ν.Π.Δ.Δ. Πολιτισμού & Αθλητισμού του Δήμου και της χορωδίας Κηφισιάς 1937, καθώς κι άλλων χορωδιών όμορων δήμων.
Φέτος τα Χορωδιακά θα πραγματοποιηθούν σε δύο βραδιές.
Το Σάββατο 10 Ιουνίου συμμετέχουν οι χορωδίες:
Α) Παιδική Χορωδία του Ν.Π.Δ.Δ. «Δημήτριος Βικέλας» Δήμου Κηφισιάς. Διευθύνει ο Θανάσης Αρβανίτης.
Β) Χορωδία Εκπαιδευτικών Μουσικής Αττικής. Διευθύνει η Φαίδρα Γιαννέλου.
Γ) Χορωδία VOICEBOX. Διευθύνει η Μαργαρίτα Παπαδημητρίου.
Δ) Μικτή Χορωδία Ν.Π.Δ.Δ. «Δημήτριος Βικέλας» Δήμου Κηφισιάς. Διευθύνει ο Θανάσης Αρβανίτης.
Ε) Χορωδία ΟΤΕ. Διευθύνει ο Δημήτρης Μπουζάνης.
Την Κυριακή 11 Ιουνίου συμμετέχουν οι χορωδίες:
Α) Χορωδία ΣΩ.ΣΗ.ΜΟ. Διευθύνει ο Γιάννης Κ. Θεοδωρόπουλος.
Β) Χορωδία «Ιντερλούδιο». Διευθύνει η Μπέσσυ Νώτη.
Γ) Μικτή Χορωδία Δήμου Διονύσου. Διευθύνει ο Ματθαίος Λεγάκης.
Δ )Χορωδία Κηφισιάς 1937. Διευθύνει ο Χαράλαμπος Μιχαηλίδης.
Καλλιτεχνικός διευθυντής: Θανάσης Αρβανίτης
Η είσοδος για το κοινό θα είναι ελεύθερη.

9ο Χορωδιακό Φεστιβάλ Μώλου
2017-06-10 21:30 (Europe/Athens)
Το 9ο Χορωδιακό Φεστιβάλ Μώλου θα πραγματοποιηθεί Σάββατο 10 Ιουνίου 2017 στις 20:30 μ.μ.με την συμμετοχή πολλών χορωδιών.
Η είσοδος είναι ελεύθερη και η εκδήλωση θα πραγματοποιηθεί στον προαύλιο χώρο του Παλαιού Δημοτικού Σχολείου Μώλου
Συγκεκριμένα θα συμμέτεχουν: Η Παιδική χορωδία Μώλου, ο Πολιτιστικός Σύλλογος Τυρνάβου, η Ιστορική Χορωδία Νίκαιας, η Μικτή χορωδία -Αγιος Γεώργιος- Δήμου Βόλβης και η Μικτή χορωδία Μώλου

Σεμινάριο: “Βάσεις της λειτουργικής Αρμονίας - ενεργειακή & ηχοχρωματική επέκταση τονικότητας”
2017-06-11 12:00 - 17:00
– Εισηγητής: Μιχαήλ Τραυλός
– Το σεμινάριο απευθύνεται σε μαθητές, τελειόφοιτους, απόφοιτους και επαγγελματίες μουσικούς & δασκάλους θεωρητικών της μουσικής, μαέστρους, μουσικολόγους, συνθέτες αλλά και σε εκπαιδευμένους ερασιτέχνες μουσικόφιλους.
– Θα πραγματοποιηθεί την Κυριακή 11 Ιουνίου 2017, ώρες 11:00 – 16:00.
– Θα δοθούν βεβαιώσεις συμμετοχής.
– Για συμμετοχή, συμπληρώστε τη φόρμα συμμετοχής που θα βρείτε παρακάτω και στείλτε την, μαζί με την απόδειξη πληρωμής (προεξόφληση) στο info@an-art.com έως 5 μέρες πριν (7/6/2017) από το σεμινάριο. Όλες οι συμμετοχές για να είναι έγκυρες, θα πρέπει να προεξοφληθούν μέσω τραπέζης, στον λογαριασμό: EUROBANK ΙΒΑΝ: [REDACTED] (Στην αιτιολογία, αναφέρετε το ονοματεπώνυμο σας). Όλα τα τραπεζικά δικαιώματα – έξοδα επιβαρύνουν τους συμμετέχοντες.
– Κόστος: €50,00 / άτομο

16ο Φεστιβάλ Χορωδιών Άγιος Ανδρέας ο Πρωτόκλητος
2017-06-11 21:00
Αναλυτικές πληροφορίες στην αφίσα.

Mystery Sonatas
2017-06-11 21:00
Συναυλία για βιολί, κιθάρα και εκκλησιαστικό όργανο θα δώσουν ο Νικόλαος Μαυρίδης (βιολί), ο Χαράλαμπος Καρύδης (κιθάρα) και ο Αναστάσιος Σπηλιωτόπουλος (εκκλησιαστικό Όργανο) στη Γερμανική Εκκλησία Αθηνών, την Κυριακή 11 Ιουνίου 2017 στις 20:00.
Στη συναυλία αυτή, θα παρουσιαστούν οι σονάτες του Ροδαρίου, επίσης γνωστές ως “Mystery Sonatas”, του Heinrich Ignaz Franz Biber. Πρόκειται για μια συλλογή από 15 μικρές σονάτες για βιολί και συνεχές βάσιμο καθώς και μια τελική πασσακάλια για σόλο βιολί.
(Το συνεχές βάσιμο (ή, basso continuo), το συναντάμε από τον 16ο αιώνα. Ήταν η εποχή που πολλά πολυφωνικά έργα, μεταγράφονταν για πολυφωνικά όργανα, όπως το όργανο, το τσέμπαλο κτλ. Αυτό γινόταν κυρίως διότι πολλές εκκλησίες δεν είχαν μεγάλο χώρο, ή χρήματα για μεγάλες χορωδίες. Έτσι, η κύρια φωνή εκτελείτο από έναν ή περισσότερους σολίστες και οι υπόλοιπες φωνές αντικαθίσταντο από τη συνοδεία ενός οργάνου. Πολλές φορές ήταν αρκετό να εκτελείται μια κύρια μελωδική γραμμή, ή μια αδιάκοπη μελωδική γραμμή στο μπάσο, παίζοντας την εκάστοτε χαμηλότερη νότα. Αυτή η αδιάκοπη μελωδική γραμμή είναι το λεγόμενο «συνεχές βάσιμο».)
Κάθε μία από τις «Mystery Sonatas» απεικονίζει με συμβολικό τρόπο το καθένα από τα 15 Μυστήρια του Ροδαρίου. Η σύνθεσή τους υπολογίζεται στο 1678. Όμως, παρέμειναν στην αφάνεια μέχρι να εκδοθούν πολλά χρόνια αργότερα, το 1905, αποτελώντας έκτοτε το πλέον γνωστό έργο του Biber. Θαυμάζονται για τη δεξιοτεχνία τους, τον προγραμματικό τους χαρακτήρα και την πρωτοποριακή χρήση της scordatura (επανακούρδισμα), όπου το βιολί αλλάζει συνεχώς το χρώμα του ανάλογα με την κάθε σονάτα. Λόγω των διαφορετικών κουρδισμάτων που απαιτούνται για την εκτέλεση της κάθε σονάτας, η παρουσίαση ολόκληρου του έργου παρουσιάζεται εξαιρετικά σπάνια στο κοινό.
Πρόγραμμα:
ΤΑ ΧΑΡΜΟΣΥΝΑ ΜΥΣΤΗΡΙΑ
Σονάτα Αρ.01: Ο Ευαγγελισμός
Σονάτα Αρ.02: Η Επίσκεψη της Μαρίας στην Ελισσάβετ
Σονάτα Αρ.03: Η Γέννηση
Σονάτα Αρ.04: Η Παρουσίαση στο Ναό
Σονάτα Αρ.05: Η Aνεύρεση του Ιησού στο Ναό
ΤΑ ΘΛΙΒΕΡΑ ΜΥΣΤΗΡΙΑ
Σονάτα Αρ.06: Η Αγωνία στον Κήπο
Σονάτα Αρ.07: Η Μαστίγωση
Σονάτα Αρ.08: Η Ακάνθινη Στεφάνωση
Σονάτα Αρ.09: Η Πορεία προς το Γολγοθά
Σονάτα Αρ.10: Η Σταύρωση

ΤΑ ΕΝΔΟΞΑ ΜΥΣΤΗΡΙΑ
Σονάτα Αρ.11: Η Ανάσταση
Σονάτα Αρ.12: Η Ανάληψη
Σονάτα Αρ.13: Η Κάθοδος του Αγίου Πνεύματος
Σονάτα Αρ.14: Η Μετάσταση της Μαρίας
Σονάτα Αρ.15: Η Στέψη της Παρθένου

http://www.youtube.com/watch?v=Mq-SrUZUluU

Ο συνθέτης
Ο Χάινριχ Ίγκνατς Φραντς Μπίμπερ (1644-1704) ήταν Βοημο-Αυστριακός συνθέτης και δεξιοτέχνης βιολιστής της εποχής του Μπαρόκ. Θεωρείται ένας από τους σπουδαιότερους συνθέτες στο ρεπερτόριο του βιολιού, καθώς έγραψε γι’ αυτό έναν αξιόλογο όγκο έργων, ενώ ευεργέτησε τους μετέπειτα βολονίστες συμβάλλοντας έντονα στην ανάπτυξη αρκετών τεχνικών εκτέλεσης του οργάνου. Ως συνθέτης έγραφε με εξαιρετική ευρηματικότητα και η μουσική του επηρέασεπολλούς συνθέτες.

INFO:
Κυριακή, 11 Ιουνίου 2017, 20:00
Γερμανική Εκκλησία Αθηνών, Σίνα 68, 10672
Διάρκεια: 120’ με το διάλειμμα

Γενική είσοδος: 10€, 8€ (Παιδικό, Φοιτητικό, Ανέργων, ΑΜΕΑ)
Τηλ. Κρατήσεων: 2106755226

Χορωδιακή Βραδιά Ελλήνων συνθετών
2017-06-11 21:00
Το Σάββατο 11 Ιουνίου, το Ίδρυμα Β&Μ Θεοχαράκη θα κλείσει τη σεζόν, με μια βραδιά μουσικής αφιερωμένη αποκλειστικά σε μελωδίες και τραγούδια κορυφαίων Ελλήνων συνθετών.
Στην ειδική αυτή εκδήλωση θα ενωθούν δύο πολύ δραστήριες χορωδίες της Αθήνας: η Γυναικεία Χορωδία του Ιδρύματος Θεοχαράκη (ΓΧΙΘ) και η Χορωδία “Ambitus” του Λεοντείου Λυκείου Νέας Σμύρνης, υπό τη διδασκαλία και διεύθυνση της Κατερίνας Βασιλικού.
Θα ερμηνεύσουν τραγούδια των Μ. Θεοδωράκη, Δ. Λάγιου, Μ. Λοΐζου, Σ. Ξαρχάκου, Μ. Πλέσσα, Δ. Σαββόπουλου, Γ. Σπανού, Μ. Χατζιδάκι, Σ. Ζουλιάτη, Μ. Κανά, Α. Καρκάλα, Γ. Κουμαραδιού, Γ. Κουρουπού, Σ. Λασκαρίδη, Δ. Μηνακάκη, Α. Μπαλτά, Δ. Παπαδημητρίου, Σ. Σαμάρα, Γ. Σφυρή, και Β. Τενίδη.

28ο Φεστιβάλ Βριλησσίων
2017-06-12 21:30

ΣΥΝΑΥΛΙΑ ΓΙΑ ΤΟΝ ΗΛΙΑ ΑΝΔΡΙΟΠΟΥΛΟ
2017-06-14 22:00
Μία μοναδική συναυλία στο Υπαίθριο Θέατρο των Βριλησσίων θα δώσει την Τετάρτη 14 Ιουνίου ο Ηλίας Ανδριόπουλος.
Η βραδιά θα ξετυλίξει ένα ονειρικό ταξίδι στα χρώματα και στην μουσική του διαλεχτού αυτού συνθέτη, αφού η συναυλία θα αποτελέσει την αφορμή να ξαναθυμηθούμε τα “Γράμματα στο Μακρυγιάννη” και τα “Λαϊκά Προάστια”.
Ακόμα, να γοητευτούμε και να σιγοτραγουδήσουμε τις έξοχες μελοποιήσεις του Ανδριόπουλου πάνω στους Προσανατολισμούς του Οδυσσέα Ελύτη, στους Αργοναύτες (Σεφέρη- Γκάτσου- Ελευθερίου), στις Ωδές του Ανδρέα Κάλβου, στον Πρώτο ΄Υμνο , τον Φιλόπατρι κα.
Ο Μανώλης Μητσιάς, η Θεοδώρα Μπάκα, η Μικτή Χορωδία και η Παιδική Χορωδία του Δήμου Βριλησσίων υπό την διεύθυνση της Γρηγορίας Δέδε απόλυτα αρμονισμένοι με το ύφος και την μουσική ευγένεια του συνθέτη, θα μας γνωρίσουν μέσα από τις έξοχες ερμηνείες τους, κάποιες δυνατές καλλιτεχνικές στιγμές από την τριανταπεντάχρονη και πλέον διαδρομή του Ανδριόπουλου στην ελληνική μουσική.
Τρείς διακεκριμένοι μουσικοί ο Αχιλλέας Γουάστωρ – πιάνο , ο Αλέξανδρος Μποτίνης – βιολοντσέλλο και ο Ηρακλής Ζάκκας – μαντολίνο – μπουζούκι θα συνοδεύσουν τους ερμηνευτές σε αυτό το μαγικό μουσικό ταξίδι.
Τη διδασκαλία και τη διεύθυνση των χορωδιών θα έχει η Γρηγορία Δέδε.
Στο πλαίσιο της συναυλίας θα συγκεντρώνονται τρόφιμα μακράς διάρκειας και καθαριστικά είδη για το κοινωνικό παντοπωλείο του δήμου.
Η είσοδος για το κοινό είναι ελεύθερη
Τη διοργάνωση έχει αναλάβει ο Πολιτιστικός και Αθλητικός Οργανισμός του Δήμου Βριλησσίων.
Χορηγός Επικοινωνίας ΕΡΤ

ΤΑΞΙΔΙΩΤΕΣ ΤΟΥ ΟΝΕΙΡΟΥ
2017-06-15 20:00
Με τη συμμετοχή του Γιώργου Χατζηνάσιου και 300 παιδιών από τμήματα χορωδιών, ενώνουμε τις φωνές μας με τη νεανική ορμή για να διασπείρουμε την Ελπίδα της ανάπτυξης και της προοπτικής, οριοθετώντας έτσι την επόμενη μέρα για το Μαρούσι, ως παγκόσμιο πόλο έλξης του Τουρισμού Υγείας, του Αθλητισμού και του επιχειρείν.
Οι εκδηλώσεις της 15ης Ιουνίου συνδυάζονται και με την έναρξη των δραστηριοτήτων του Ομίλου για την Unesco Βορείων Προαστίων.
Την παρουσίαση θα έχει ο γνωστός παρουσιαστής κ. Νίκος Παπαδάκης. Συμμετέχουν οι παιδικές χορωδίες:
Σπύρου Λάμπρου (Διεύθυνση: Σπύρος Λάμπρου)
Εθνικών Ωδείων Αμαρουσίου – Ηρακλείου (Διεύθυνση: Εύη Χλωρού)
Con Anima (Διεύθυνση: Ιουλία Τζαννετουλάκου)

Φεστιβάλ σύγχρονης ελληνικής μουσικής
2017-06-24 - 2017-06-29
Φεστιβάλ σύγχρονης ελληνικής μουσικής θα πραγματοποιηθεί στη Χίο από τις 24 έως τις 28 Ιουνίου, με οργανωτή την Χορωδία Χίου και την βοήθεια του Καθηγητή μουσικής Aλέξανδρου Καλογερά Δρ. Μουσικής του Πανεπιστημίου Harvard.
Πρόκειται όπως εξήγησαν και οι δύο σε συνέντευξη τύπου για ένα φεστιβάλ, με φιλοδοξία να γίνει θεσμός, που να διδάσκει μουσική, να παρακολουθεί τις νέες τάσεις και ταυτόχρονα να ψυχαγωγεί. Οι εκδηλώσεις θα γίνουν με επίκεντρο το Πανεπιστήμιο και το Μουσικό Σχολείο.Το Σάββατο 24 Ιουνίου στις 8.30 μ.μ. στο Αμφιθέατρο “Γιάννης Καράλης” του Πανεπιστημίου θα δοθεί διάλεξη με θέμα “Τάσεις στην επώνυμη μουσική δημιουργία στην Ελλάδα”Την Κυριακή 25 Ιουνίου στον ίδιο χώρο στις 6.00 μ.μ. θα αναπτυχθεί η δράση “Ανακαλύπτουμε τις παρτιτούρες” και στις 8.30 μ.μ. θα δοθεί το δεύτερο μέρος της διάλεξης του Σαββάτου.

Την Δευτέρα στο Μουσικό Σχολείο θα δοθεί στις 9.00 μ.μ. συναυλία με θέμα “Ηχος, εικόνα και χρώμα” και την Τρίτη πλαι στο Μουσικό Σχολείο στις 12.30 μ. θα αναπτυχθεί η δράση “Ιδιαίτερα και ομαδικά μαθήματα Masterclasses και στις 7.00 μ.μ. διάλεξη με θέμα “Το ελληνικό στοιχείο στα έργα για πιάνο του Νίκου Σκαλκώτα.Οι εκδηλώσεις θα κλείσουν την Τετάρτη 28 Ιουνίου στις 9.00 μ.μ. στο Μουσικό Σχολείο με συναυλία με θέμα “Ελληνική μουσική δημιουργία του καιρού μας.

Συναυλία χορωδίας AMBITUS, Λεοντείου Λυκείου Ν.Σμύρνης με τη Χορωδία La Muse Heritage Musical
2017-06-30 21:30 - 23:30 | Μικρό Θεατράκι Λεοντείου Λυκείου Νέας Σμύρνης , Βυζαντίου 56, Ν.Σμύρνη
Οι χορωδίες Ambitus Λεοντείου Λυκείου Νέας Σμύρνης και La Muse Diversity (Καναδάς) σάς προσκαλούν στην κοινή τους συναυλία για τον εορτασμό τής 75ης επετείου από τη σύναψη διπλωματικών σχέσεων μεταξύ Καναδά και Ελλάδας, που συμπίπτει με την 150ή επέτειο από την ίδρυση τής Καναδικής Συνομοσπονδίας.
για τη χορωδία La Muse Diversity:
Marina Negruta – soprano
Christina Coatu – mezzo-soprano
Liviu Iftene – tenor
Dan Popescu – bass
Silvia Zervu – πιάνο
Ioana German (Ioana LaMuse) – διεύθυνση
για τη χορωδία Ambitus:
Μιχάλης Χανός – πιάνο
Κατερίνα Βασιλικού – διδασκαλία-διεύθυνση
Η εκδήλωση πραγματοποιείται με πρωτοβουλία του La Muse Héritage Musical Association και την υποστήριξη τής Καναδικής Πρεσβείας στην Ελλάδα (Embassy of Canada to the Hellenic Republic) και τού Λεοντείου Λυκείου Νέας Σμύρνης (Λεόντειο Λύκειο Νέας Σμύρνης).
Η χορωδία μας θα παρουσιάσει τα εξής έργα:
1.Νανούρισμα (μουσική Δ. Μηνακάκης)
2.Της Ελένης (μουσική: Γιώργος Κουρουπός, στίχοι: Αντρέας Μοθωνιός)
3.Κοιμήσου αστρί (μουσική: Σταύρος Ζουλιάτης, ποίηση: Δημώδης)
4.All-night Vigil No.6, Op. 37: Bogoroditsye Dyevo (μουσική: Sergei Rachmaninov)
5.Ubi caritas (μουσική: Ola Gjeilo)
6.Σαν φυλαχτό (μουσική: Αλέξανδρος Καρκάλας, εναρμ. Ιωάννης Καρκάλας – στίχοι: Χ. Παπάζογλου)
7.Τά τραγούδια του Ήλιου: Τα κίτρινα φύλλα (μουσική: Μπάμπης Κανάς, στίχοι: Γιώργης Κρόκος)
8.Νανούρισμα (μουσική: Στέλιος Λασκαρίδης, στίχοι: Σάντη Κοντακτσή)
9.Lord, make me an instrument (μουσική: John Rutter, στίχοι: Αγ. Φραγκίσκος της Ασίζης)
10.The Battle of Jericho (μουσική: African-American Spiritual, επεξ. Moses Hogan)
Η είσοδος είναι ελεύθερη.

...ο πόνος του πολέμου, το πενθος και η φυγή
2017-07-05 22:00
Η διεθνούς φήμης ορχήστρα της Σόφιας Sofia Sinfonietta υπό τη διεύθυνση του Νίκου Τσούχλου θα παρουσιάσει τρία έργα του Φίλιππου Τσαλαχούρη. Ο πόνος του πολέμου θα αποδοθεί από τον κύκλο τραγουδιών «Trakl – Lieder» (πρώτη παγκόσμια εκτέλεση) opus 91 για βαρύτονο, πιάνο & έγχορδα σε στίχους του τραγικού ποιητή George Trakl που αυτοκτόνησε στο πεδίο της μάχης κατά τον Α΄ Παγκόσμιο Πόλεμο. Οι «Επτά Λόγοι του Χριστού επάνω στο Σταυρό» opus 65 αρ.1, το πένθος, ήταν παραγγελία του Μεγάρου Μουσικής. Αφηγητής θα είναι ο Μιχαήλ Μαρμαρινός όπως και στην πρώτη εκτέλεση του έργου. Συμμετέχει η χορωδία των σπουδαστών του Ωδείου Αθηνών. Η Συμφωνία αρ.5 opus 87 “Των μακρών μεγάλων δρόμων” (πρώτη παγκόσμια εκτέλεση) έχει ως θέμα την τραγική διαδρομή από την απελπισία στην περισυλλογή κι από την νοσταλγία, την απόφαση και την φυγή.

35th International Choral Festival of Preveza - 23rd International Choral Competition
2017-07-06 - 2017-07-10
Preveza will welcome choirs from all over the world for the 35th successive year. The festival is organised by Choral Society “Armonia” of Preveza, which is a non-profitable cultural association.
Each chorister has to pay only 30EUR for their participation, while each participating choir arranges and books their accommodation on their own.
Preveza is a friendly touristic destination which combines low prices with high quality of services.
http://prevezafest.blogspot.gr/
https://www.facebook.com/InternationalChoralFestivalOfPreveza/

Kosmas Koronaios
Festival Commissioner
+ 30 6977 132 107
E-mail: prevezachoralfestival@gmail.com or armonia4@otenet.gr
https://www.facebook.com/profile.php?id=100010069593105

2o ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΑΡΧΑΙΑΣ ΟΛΥΜΠΙΑΣ
2017-07-07 - 2017-07-10 | ΦΛΟΚΑ, ΟΛΥΜΠΙΑ, ΗΛΕΙΑΣ, Ελλάδα
Λεπτομέρειες στην αφίσα.

Χορωδιακό Σεμινάριο για το Requiem του Johannes Brahms με τον Timothy Brown
2017-07-29 - 2017-08-06
Το Ίδρυμα Αγγελίνη – Χατζηνίκου διοργανώνει στο Χόρτο Πηλίου χορωδιακό σεμινάριο, όπου οι συμμετέχοντες θα διδαχθούν και θα εκτελέσουν το Requiem του Johannes Brahms (στην εκδοχή των 4 χεριών για πιάνο) υπό την διεύθυνση του Timothy Brown στο Χόρτο Πηλίου.
Αναλυτικές πληροφορίες στο επισυναπτόμενο φυλλάδιο.

ΦΕΣΤΙΒΑΛ ΑΝΔΡΟΥ 2017
2017-07-29 - 2017-08-27
ΤΕΤΑΡΤΗ 2 /8/2017 ΠΡΟΒΟΛΗ METROPOLITAN OPERA – ΝΑΜΠΟΥΚΟ ΤΟΥ GIUSEPPE VERDI

ΣΑΒΒΑΤΟ 5/8/2017 GALA ΕΛΛΗΝΙΚΗΣ ΟΠΕΡΕΤΑΣ -CAMERATA
ΤΡΙΤΗ 8/8/2017 ΕΠΤΑ ΕΠΙ ΘΗΒΑΣ- ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ
ΤΕΤΑΡΤΗ 9/8/2017 ΠΕΤΡΕΣ ΣΤΙΣ ΤΣΕΠΕΣ ΤΟΥ-ΘΕΑΤΡΟ ΝΕΟΥ ΚΟΣΜΟΥ
ΣΑΒΒΑΤΟ 12/8/2017 DANCE GALA :ΒΡΑΔΥΑ ΡΩΣΙΚΟΥ ΜΠΑΛΕΤΟΥ -THE CROWN RUSSIAN BALLET
TETAΡTH 16/8/2017 ΦΙΛΑΡΜΟΝΙΚΗ «ΜΟΥΣΙΚΗ ΑΠΟ ΤΟΝ ΕΛΛΗΝΙΚΟ ΚΙΝΗΜΑΤΟΓΡΑΦΟ» -ΣΥΛΛΟΓΟΣ ΜΟΥ.Σ.Α ΑΝΔΡΟΥ
ΠΕΜΠΤΗ 17/8/2017 ΣΥΝΑΥΛΙΑ »RESTART» ΝΙΚΟΣ ΠΟΡΤΟΚΑΛΟΓΛΟΥ ΚΑΙ ΟΙ ΕΥΓΕΝΕΙΣ ΑΛΗΤΕΣ
ΣΑΒΒΑΤΟ 19/8/2017 ΜΗΔΕΙΑ ΘΕΑΤΡΟ ΤΕΧΝΗΣ ΚΑΡΟΛΟΣ ΚΟΥΝ
ΔΕΥΤΕΡΑ 21/8/2017 ΑΡΣΕΝΙΚΟ ΚΑΙ ΠΑΛΙΑ ΔΑΝΤΕΛΑ -ΘΕΑΤΡΙΚΟΣ ΟΜΙΛΟΣ ΑΝΔΡΟΥ
ΠΑΡΑΣΚΕΥΗ 25/8/2017 ΛΗΞΗ ΒΑΦΤΙΣΤΙΚΟΣ – ΘΕΑΤΡΙΚΗ ΟΜΑΔΑ ΑΛΑΛΟΥΜ ΑΝΔΡΟΥ
Περισσότερες πληροφορίες: http://www.festivalandros.gr/programma

4η ΣΥΝΑΝΤΗΣΗ ΧΟΡΩΔΙΩΝ ΔΑΥΛΕΙΑΣ
2017-08-09 20:30
Η Χορωδία Δαύλειας οργανώνει τη 4η ΣΥΝΑΝΤΗΣΗ ΧΟΡΩΔΙΩΝ ΔΑΥΛΕΙΑΣ, σε συνεργασία με το Δήμο Λεβαδέων και τη Τοπική Κοινότητα Δαύλειας.
Η Χορωδιακή συνάντηση θα γίνει το Σάββατο 9 Σεπτεμβρίου 2017 στη Πλατεία της Δαύλειας στις 19:30.
Συμμετέχουν οι Χορωδίες: Μικτή ΧΟΡΩΔΙΑ ΔΗΜΟΥ ΜΕΓΑΡΩΝ, ΠΑΙΔΙΚΗ ΧΟΡΩΔΙΑ Ι.Ν. Αγ. Βαρβάρας Αργυρούπολης, Μικτή Χορωδία ΟΡΦΕΑΣ ΑΓΙΟΥ ΚΩΝΣΤΑΝΤΙΝΟΥ, ΧΟΡΩΔΙΑ ΔΑΥΛΕΙΑΣ και η ΠΑΙΔΙΚΗ ΧΟΡΩΔΙΑ ΔΑΥΛΕΙΑΣ.
Καλλιτεχνικός διευθυντής της Χορωδιακής συνάντησης είναι ο μαέστρος των Χορωδιών του Δικηγορικού Συλλόγου Αθηνών και της Δαύλειας, Δημήτρης Καρούζος.

Καντάδα στο μπαλκόνι της (Κεφαλλονιά)
2017-08-12 - 2017-08-13
Κεφαλλονιά

Καντάδα στο μπαλκόνι της (Λευκάδα)
2017-08-13 - 2017-08-14
Λευκάδα

4ο Σεμινάριο Διεύθυνσης Χορωδίας Και Χορωδιακού Τραγουδιού
2017-08-20 - 2017-08-23
Το Κέντρο Μουσικής Εκπαίδευσης Και Πράξης Βορείου Αιγαίου Και Η Χορωδία Animato Διοργανώνουν Για Τέταρτη Συνεχή Χρονιά, Το 4ο Σεμινάριο Διεύθυνσης Χορωδίας Και Χορωδιακού Τραγουδιού Από 22 Με 26 Αυγούστου Στη Μυτιλήνη.
Στη διάρκεια του σεμιναρίου η Dr. Therees Hibbard, καθηγήτρια στο St. Olaf College των ΗΠΑ, θα παρουσιάσει τη μέθοδο διδασκαλίας χορωδίας, γνωστή ως BodySinging, την οποία η ίδια έχει αναπτύξει συνδυάζοντας στοιχεία χορού και κίνησης με το χορωδιακό τραγούδι. Το σεμινάριο θα περιλαμβάνει καθημερινά μία πρωινή και μία απογευματινή συνάντηση στις οποίες θα περιλαμβάνονται διαλέξεις σχετικά με τη χορωδιακή τεχνική, ανοιχτές πρόβες καθώς και μαθήματα διεύθυνσης χορωδίας για τους ενδιαφερόμενους μαέστρους. Το σεμινάριο θα κλείσει με μία ανοιχτή στο κοινό συναυλία στην οποία θα διευθύνουν η διδάσκουσα και οι συμμετέχοντες επιμορφούμενοι μαέστροι.
Μία καινοτομία του φετινού σεμιναρίου είναι τα προσεμιναριακά μαθήματα διεύθυνσης που απευθύνονται σε αρχάριους μαέστρους και θα λάβουν χώρα από 20 έως 22 Αυγούστου το πρωί. Σε αυτά τα μαθήματα, υπό την καθοδήγηση του Αντώνη Βερβέρη, θα καλυφθούν τα πιο βασικά στοιχεία διεύθυνσης (σχήματα διεύθυνσης, εναρκτήρια κίνηση, κόψιμο, είδη διεύθυνσης κτλ), για όσους θέλουν να παρακολουθήσουν το σεμινάριο ως μαέστροι αλλά νιώθουν ότι δεν είναι έτοιμοι ή χρειάζονται κάποια επανάληψη.

1ο Παγκόσμιο Μουσικολογικό Συνέδριο
2017-08-24 - 2017-08-28
«Η Ελληνική Μουσική από την αρχαιότητα μέχρι τις μέρες μας»
Χώρος διεξαγωγή: στις εγκαταστάσεις της Ολυμπιακής Ακαδημίας στην Ολυμπία και είναι υπό την Αιγίδα του Πρόεδρου της Ελληνικής Δημοκρατίας κ. Προκόπη Παυλόπουλου

23ο Φεστιβάλ Δήμου Παπάγου – Χολαργού
2017-08-28 - 2017-09-26
Το Φεστιβάλ Δήμου Παπάγου – Χολαργού μας προσκαλεί και αυτό το καλοκαίρι να παρακολουθήσουμε ένα πρόγραμμα πολυποίκιλο, με εκδηλώσεις υψηλής ποιότητας και αισθητικής.

Το κορυφαίο πολιτιστικό γεγονός της πόλης ξεκινά και αυτό το καλοκαίρι με ένα πλούσιο πρόγραμμα καλλιτεχνικών δραστηριοτήτων από τον κόσμο του θεάτρου, της μουσικής και της λαϊκής μας παράδοσης, αποτελώντας θεσμό, τόσο για την τοπική κοινωνία, όσο και για όλη την Αττική.

Αναλυτικές πληροφορίες: http://festival.dpapxol.gov.gr/

16ο Φεστιβάλ Θρησκευτικής Μουσικής Πάτμου
2017-08-29 - 2017-09-04
Το 16ο Φεστιβάλ Θρησκευτικής Μουσικής Πάτμου, με καλλιτεχνικό διευθυντή τον Άλκη Μπαλτά, διοργανώνεται από την Τρίτη 29 Αυγούστου έως και την Κυριακή 3 Σεπτεμβρίου 2017, στον υπαίθριο χώρο του Ιερού Σπηλαίου της Αποκάλυψης, με ελεύθερη είσοδο, προσφέροντας στους επισκέπτες μοναδικές βραδιές μουσικής μέθεξης.

Ιδιαίτερο και πρωτότυπο, το Φεστιβάλ Θρησκευτικής Μουσικής Πάτμουξεχωρίζει για τον μοναδικό χαρακτήρα του ως Φεστιβάλ Θρησκευτικής Μουσικής, που πλαισιώνεται αρμονικά από τους ιερούς τόπους του νησιού και την πανέμορφη φύση. Παράλληλα για τους επιλεγμένους καλλιτέχνες-ερμηνευτές που φιλοξενεί, κάθε χρόνο, οι οποίοι και παρουσιάζουν τα ωραιότερα μουσικά έργα της ορθόδοξης, της καθολικής αλλά και της λαϊκής μουσικής παράδοσης. Δεκαέξι χρόνια τώρα η Πάτμος αποτελεί το ιδανικό σημείο συνάντησης τέχνης και πνευματικότητας που βρίσκουν την καλύτερή τους έκφραση σε έναν ιερό χώρο ο οποίος ανακηρύχτηκε Μνημείο Παγκόσμιας Κληρονομιάς από την UNESCO: το Σπήλαιο όπου ο Ιωάννηςέγραψε την Αποκάλυψη.
Στο φετινό 16ο Φεστιβάλ Θρησκευτικής Μουσικής με μεγάλο ενδιαφέρον αναμένονται τόσο η Βυζαντινή Χορωδία «Ρωμανός ο Μελωδός» της Ιεράς Μητροπόλεως Λεμεσού και σύνολο παραδοσιακών οργάνων όσο και η σύνθεση «Ο Δανιήλ στον λάκκο των λεόντων» του Άλκη Μπαλτά, που θα ερμηνευτεί από την Ορχήστρα του Φεστιβάλ Πάτμου και Οκταμελές Φωνητικό Σύνολο. Για τους μικρούς αλλά και τους μεγάλους φίλους του Φεστιβάλ, ο καραγκιοζοπαίκτης Θοδωρής Κωστιδάκης, σε συνεργασία με την Ορχήστρα του Φεστιβάλ, οδηγεί τα βήματα του Καραγκιόζη σε μία συναυλία, ενώ ο Δώρος Δημοσθένους αποκαλύπτει μια άλλη πλευρά του Έλβις Πρίσλεϊ ερμηνεύοντας τα θρησκευτικά τραγούδια, τα γκόσπελ που αγαπούσε ο διάσημος τραγουδιστής. Σε μία πρωτότυπη βραδιά φλάουτου-βιμπράφωνου και φωνής, η Άρτεμις Μπόγρη θα ερμηνεύσει έργα-προσευχές των συνθετών Μπαχ, Χέντελ, Φορέ, Βέρντι κ.ά., και το Φεστιβάλ θα κλείσει με μία ακόμη μεγάλη συμμετοχή: για πρώτη φορά επισκέπτεται την Πάτμο η Μπάντα της Φιλαρμονικής Εταιρείας Κέρκυρας (Παλαιάς), ο παλαιότερος μουσικο-εκπαιδευτικός οργανισμός στην Ελλάδα (1840). Η Ορχήστρα Πνευστών οργάνων της Κέρκυρας, αποτελούμενη από 50 μουσικούς, θα ερμηνεύσει θρησκευτικά έργα Ελλήνων και ξένων συνθετών σε ένα εξαιρετικά ενδιαφέρον μουσικό πρόγραμμα.
Περισσότερες πληροφορίες στην ιστοσελίδα www.patmosfestival.gr

46ο Φεστιβάλ Βιβλίου
2017-09-01 - 2017-09-18
«Βιβλίο – Θέατρο – Κινηματογράφος» είναι το κεντρικό αφιέρωμα του 46ου Φεστιβάλ Βιβλίου, που ανοίγει για το κοινό την Παρασκευή 1 Σεπτεμβρίου, στο Ζάππειο, ενώ την Δευτέρα 4 του μήνα, στις 8 το βράδυ, θα πραγματοποιηθούν τα επίσημα εγκαίνια από τον Πρόεδρο της Δημοκρατίας, Προκόπη Παυλόπουλο.
Το Φεστιβάλ, που θα διαρκέσει μέχρι τις 17 Σεπτεμβρίου, διοργανώνεται από τον Σύνδεσμο Εκδοτών Βιβλίου (ΣΕΚΒ) σε συνεργασία με την Ελληνική Εθνική Επιτροπή της UNICEF, την ΕΡΤ, το Εθνικό Θέατρο, το Κρατικό Θέατρο Βορείου Ελλάδος (ΚΘΒΕ) και το Θέατρο Τέχνης Κάρολου Κουν.

ΑΠΕ-ΜΠΕ/ΠΑΝΤΕΛΗΣ ΣΑΙΤΑΣ

Τελεί δε υπό την αιγίδα του υπουργείου Πολιτισμού και Αθλητισμού, του δήμου Αθηναίων και του Ελληνικού Ιδρύματος Πολιτισμού, καθώς και την υποστήριξη του Οργανισμού Πολιτισμού, Αθλητισμού και Νεολαίας του δήμου Αθηναίων (ΟΠΑΝΔΑ).
Στο πλαίσιο του κεντρικού αφιερώματος θα πραγματοποιηθούν, μεταξύ άλλων, οι εκδηλώσεις «Η ΕΡΤ και η συμβολή της στο βιβλίο, το θέατρο και τον κινηματογράφο», «Από τη σελίδα στη σκηνή και ο ρόλος ενός κρατικού θεάτρου σε μια εποχή αλλαγών», «Θέατρο Τέχνης – Έλληνες θεατρικοί συγγραφείς τα τελευταία 30 χρόνια», όπως και «Βιβλίο, κινηματογράφος και κινηματογραφική εκπαίδευση».
Επίσης, θα πραγματοποιηθούν αφιερώματα στον Νίκο Καζαντζάκη και στην επέτειο των 100 χρόνων από την Οκτωβριανή Επανάσταση, ενώ θα υπάρξουν και πολλές συζητήσεις για οικονομικά, πολιτικά και λογοτεχνικά θέματα, με αφορμή τις προγραμματισμένες βιβλιοπαρουσιάσεις.

Το ΚΘΒΕ σε συνεργασία με τον ΣΕΚΒ, θα πραγματοποιήσει την εκδήλωση με τίτλο «Από τη σελίδα στη σκηνή και ο ρόλος ενός κρατικού θεάτρου σε μια εποχή αλλαγών».
Το βιβλίο χρωστάει ένα μεγάλο κεφάλαιο στη σκηνή και την οθόνη, που έδωσαν την αφορμή να αναπτυχθεί μια πλούσια βιβλιογραφία γύρω από τις δύο αυτές τέχνες.
Στο πλαίσιο αυτής της εκδήλωσης, ηθοποιοί του ΚΘΒΕ θα παρουσιάσουν, με τη μορφή θεατρικού αναλογίου, αποσπάσματα από παραγωγές του ρεπερτορίου του Καλλιτεχνικού Προγραμματισμού του ΚΘΒΕ της θεατρικής περιόδου 2017-2018. Συμμετέχουν σκηνοθέτες παραστάσεων του ΚΘΒΕ και οι ηθοποιοί: Μομώ Βλάχου, Γιώργος Γλάστρας, Ανδρέας Κουτσουρέλης, Χρήστος Μαστρογιαννίδης, Κλειώ-Δανάη Οθωναίου, Μαριάνθη Παντελοπούλου, Έφη Σταμούλη, Γιάννης Στάνκογλου, Κωνσταντίνος Χατζησάββας. Την εκδήλωση συντονίζει και σχολιάζει ο Σάββας Πατσαλίδης.

Η εκδήλωση θα πραγματοποιηθεί το Σάββατο 2 Σεπτεμβρίου, στις 8.30 το βράδυ, στον χώρο των εκδηλώσεων του 46ου Φεστιβάλ Βιβλίου.
Ώρες λειτουργίας: Δευτέρα-Πέμπτη: 18:00 – 22:30
Παρασκευή & Σαββάτο: 18:00 – 23:00
Κυριακή: 10:30 – 15:00 & 18:00 – 22:30

39th International Music Festival of Santorini
2017-09-03 - 2017-09-18
Αναλυτικές πληροφορίες: https://www.santorinimusicfestival.gr/festival-program

2ND CORFU INTERNATIONAL FESTIVAL & CHOIR COMPETITION
2017-09-12 - 2017-09-17
Αναλυτικές πληροφορίες:
http://www.interkultur.com/events/2018/corfu/

3ο Φεστιβάλ Παιδικών Χορωδιών Καλλιτεχνήματα
2017-09-29 22:00
Σας προσκαλούμε να συμμετάσχετε στο «3ο Φεστιβάλ Παιδικών Χορωδιών Καλλιτεχνήματα» που θα λάβει χώρα την 29η Σεπτεμβρίου 2017 και ώρα 21:00 στο Βεάκειο Θέατρο Πειραιά.
Για περισσότερες πληροφορίες ακολουθήστε τον παρακάτω σύνδεσμο:
ΠΡΟΣΚΛΗΣΗ ΣΥΜΜΕΤΟΧΗΣ

2ος Διεθνής Διαγωνισμός & Φεστιβάλ Χορωδιών Καλαμάτας
2017-10-11 - 2017-10-18
Ο 2ος Διεθνής Διαγωνισμός και Φεστιβάλ Χορωδιών, τον οποίον ο Δήμος Καλαμάτας διοργανώνει σε συνεργασία με τον διεθνώς αναγνωρισμένο πολιτιστικό οργανισμό Interkultur, φιλοδοξούμε να αποτελέσει τη συνέχεια της πρώτης διοργάνωσης, που διεξήχθη από 14 έως 18 Οκτωβρίου 2015, με εξαιρετική επιτυχία. Ο Διεθνής Διαγωνισμός και Φεστιβάλ Χορωδιών Καλαμάτας του 2015 υπήρξε ένα πραγματικό πανηγύρι της χορωδιακής μουσικής, που απέδειξε ότι μπορούμε και υπό δύσκολες οικονομικές συνθήκες να διοργανώνουμε διεθνείς πολιτιστικές εκδηλώσεις, μέσα από τις οποίες προβάλλεται ο ελληνικός πολιτισμός και η πατρίδα μας. Οι ελληνικές χορωδίες κατέκτησαν σ’ αυτόν πολλές και σημαντικές διακρίσεις, αποσπώντας το δίκαιο έπαινο και το θαυμασμό του κοινού και των συμμετεχόντων από άλλες χώρες, ενώ ταυτόχρονα προέβαλλαν τη σημαντική δουλειά που γίνεται στην Ελλάδα, στο χώρο της χορωδιακής μουσικής.
Την ίδια στιγμή, χορωδίες από έθνη μακρινά και κοντινά, από την Κίνα, τη Ρωσία και τη Βραζιλία, αλλά και πολλές χώρες της Ευρώπης, είχαν την ευκαιρία να δείξουν τα πολιτιστικά τους επιτεύγματα και, σε πνεύμα ευγενούς άμιλλας, να διαγωνισθούν για να κατακτήσουν τη διάκριση.
Η μεγάλη παρέλαση των χορωδιών στο κέντρο της Καλαμάτας και η τελετή έναρξης, ο διαγωνισμός στο λαμπρό Μέγαρο Χορού Καλαμάτας και στην ιστορική Κεντρική Σκηνή του ΔΗΠΕΘΕ Καλαμάτας, οι συναυλίες φιλίας στο κέντρο της πόλης, οι εντυπωσιακές συναυλίες gala, ο διαγωνισμός θρησκευτικής μουσικής στον Ιερό Ναό Παμμεγίστων Ταξιαρχών, η θαυμάσια τελετή λήξης στο κλειστό γυμναστήριο «Τέντα», όπου πάνω από 2.000 χορωδοί οδήγησαν το κοινό σε μυσταγωγία, αποδίδοντας «Ένα το χελιδόνι» και «Με το λύχνο του άστρου», μεταξύ άλλων, συγκροτούν το εξαιρετικό σύνολο του πρώτου Διαγωνισμού, την επιτυχία του οποίου επιθυμούμε να επαναλάβουμε φέτος.
Η Καλαμάτα είναι μια πόλη όμορφη, φιλική και ασφαλής, της οποίας την πεντακάθαρη θάλασσα μπορεί να απολαύσει κανείς ακόμη και τον Οκτώβριο. Είναι μια πόλη με θαυμάσια ρυμοτομία και υποδομές, με πλατείες και δίκτυο ποδηλατοδρόμων, ενώ μπορεί κανείς να περπατήσει από το Κάστρο μέχρι την Παραλία μέσα από έναν πεζόδρομο μήκους 5 χιλιομέτρων.
Το σημαντικότερο γεγονός στη μακρά ιστορική διαδρομή της Καλαμάτας είναι η έναρξη της Ελληνικής Επανάστασης, το 1821, που ευλογήθηκε στο βυζαντινό Ιερό Ναό των Αγίων Αποστόλων. Δίπλα του βρίσκεται το Αρχαιολογικό Μουσείο Μεσσηνίας, λίγο παραπέρα το Στρατιωτικό και το Λαογραφικό Μουσείο, ενώ το νέο απόκτημα της πόλης είναι το λαμπρό Μουσείο Παραδοσιακής Φορεσιάς του Λυκείου των Ελληνίδων Καλαμάτας, εφάμιλλο των καλυτέρων παγκοσμίως.
Η πρόσβαση στην Καλαμάτα είναι ευχερέστατη, μέσα σε 2 ώρες από την Αθήνα, μέσω του νέου αυτοκινητοδρόμου, που προσφέρει άνεση και ασφάλεια.
Η Καλαμάτα περιμένει τις ελληνικές χορωδίες, για να μετάσχουν στο 2ο Διεθνή Διαγωνισμό και Φεστιβάλ Χορωδιών, μεταξύ 11 και 15 Οκτωβρίου 2017, λαμπρύνοντας τις εκδηλώσεις με τις φωνές τους και τη σκηνική τους παρουσία.
Η συμμετοχή μιας χορωδίας μπορεί, επίσης, να αποτελέσει ευκαιρία να θαυμάσουν τα μέλη της την πόλη, τα αξιοθέατα και τις ομορφιές της. Επίσης, μπορούν να χρησιμοποιήσουν την Καλαμάτα ως βάση για τις εκδρομές τους στην αρχαία Μεσσήνη, το ανάκτορο του Νέστορα κοντά στη Χώρα, την Πύλο, τη Μεθώνη και την Κορώνη, τη Μάνη και τον Μυστρά, την αρχαία Ολυμπία.
Οι χορωδίες μπορούν να δηλώσουν τη συμμετοχή τους μέσω της ιστοσελίδας www.interkultur.com καθώς η Interkultur προσφέρει για τις ελληνικές χορωδίες το χαμηλότερο οικονομικό πακέτο συμμετοχής, ενώ βρίσκεται στη διάθεσή τους για μια λύση που θα συμβαδίζει με τις ανάγκες τους (π.χ. σε περίπτωση που δεν μπορούν να παραμείνουν καθ’ όλη τη διάρκεια του Διαγωνισμού [4 διανυκτερεύσεις]). Σημειώνεται ότι οι χορωδίες που εδρεύουν σε απόσταση μέχρι 200 χιλιόμετρα από την Καλαμάτα μπορούν να πληρώσουν μόνο το τέλος εγγραφής κατά κατηγορία και μία κατ’ άτομο συμμετοχή και να φροντίσουν οι ίδιες για τη διαμονή τους.
Ελπίζουμε ότι πολλές ελληνικές χορωδίες θα ανταποκριθούν θετικά στην πρόσκλησή μας. Θα χαρούμε να τις δούμε στην Καλαμάτα, στο 2ο Διεθνή Διαγωνισμό και Φεστιβάλ Χορωδιών, να καμαρώσουμε τα επιτεύγματά τους στη χορωδιακή μουσική και να τις χειροκροτήσουμε!

6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης»
2017-10-21 - 2017-10-23 | Πολιτιστικό Κέντρο Δήμου Κηφισιάς, Αθήνα, Ελλάδα
Το Σάββατο 21 και την Κυριακή 22 Οκτωβρίου 2017 θα πραγματοποιηθεί 6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης» στην Αίθουσα Δημαρχείου Κηφισιάς «Δήμαρχος Βασ Γκατσόπουλος» (Διονύσου και Μυρσίνης).
Η εκδήλωση τελεί υπό την αιγίδα του ΝΠΔΔ Πολιτισμού και Αθλητισμού του Δήμου Κηφισιάς.
Είσοδος ελεύθερη.
Αρχική ανάρτηση.
Το γυναικείο σύνολο της χορωδίας Ambitus Λεοντείου Λυκείου Ν.Σμύρνης θα συμμετέχει την Κυριακή 22/10 με το παρακάτω πρόγραμμα:
1. Sanctus (A.Caplet)
2. Ave Maria (C.Gumi)
3. Ave verum corpus (F.Poulenc)
4. Ave Regina caelorum (R.Dubra)
5. Τέσσερα Τραγούδια της Αγάπης: Βουνά μην πρασινίζετε / Δεντρί του
Παραδείσου (I.Χαλιάσας)
6. Νανούρισμα (Σ.Λασκαρίδης – στ. Σάντη Κοντακτσή)
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού

4ο Σεμινάριο Χορωδιακής Μουσικής Στέγης
2017-11-10 - 2017-11-13
4ο Πανελλήνιο Σεμινάριο στη Λάρισα με τον Αντώνη Κοντογεωργίου

Αναλυτικές πληροφορίες στη σελίδα του Σεμιναρίου.
